**“Йўлқурилиш” АЖнинг 2023 йил якуни бўйича**

**ҲИСОБОТИ**

Ўзбекистон Республикаси Президентининг 09.12.2019 йилдаги **ПҚ–4545-сон** ва Вазирлар Маҳкамасининг 19.10.2021 йилдаги   
**650-сон** қарорларига мувофиқ “Йўлқурилиш” АЖ таркибига Автомобиль йўллари қўмитасининг **28** **та** корхонаси берилган.

01.07.2023 йил ҳолатига Жамиятнинг устав капитали   
**109,3** **млрд сўм**ни ташкил этиб, номинал қиймати **1 000** сўмдан бўлган **109 346 175** **дона** акциядан иборат. Акцияларининг давлат пакети Давлат активларини бошқариш агентлиги томонидан бошқарилади.

Ўзбекистон Республикаси Вазирлар Маҳкамасининг   
2021 йил 19 октябрдаги “Йўлқурилиш” АЖ фаолиятини самарали ташкил этиш ҳамда моддий-техник базасини мустаҳкамлаш чора-тадбирлари тўғрисида”ги 650-сонли қарори ижросини таъминлаш мақсадида, Жамиятнинг **413,8** **млрд сўм**лик қўшимча акцияларини чиқариш бўйича қарор лойиҳасини Давлат активларини бошқариш агентлигига киритиш ишлари олиб борилмоқда.

Жамиятнинг асосий фаолияти таркибидаги корхоналар томонидан автомобиль йўлларини қуриш, реконструкция қилиш ва таъмирлаш ишларини белгиланган тартибда амалга оширилишини таъминлаш ҳисобланади.

Бугунги кун ҳолатига Жамиятда **32** **нафар** ҳамда таркибидаги корхоналарида **2 100** **дан ортиқ** ходимлар фаолият юритмоқда.

Жамият таркибидаги корхоналар ва буюртмачилар ўртасида **368** **та** объект бўйича тузилган шартномаларга асосан 2023 йилда **556,5** **млрд сўм**лик қурилиш-монтаж ишлари режасини амалда **560,1** **млрд сўм**га (100,6%) бажарилди *(2-илова).*

Бугунги кунда йўл қурилиш объектларини олиш тендер орқали амалга оширилаётганлиги сабабли, корхоналарни рейтинг кўрсаткичларини ҳамда тендерларда ютиб олиш имкониятини ошириш бўйича кўрилган чораларга асосан республикадаги автомобиль йўллари кўприклар ва йўл ўтказгичларини қуриш таъмирлаш соҳасида **15** **та** корхонамиз ижобий рейтинг кўрсаткичларига эга бўлиб, соҳадаги **1 960** **та** пудрат корхоналари ичида **1** **та** корхонамиз **4-ўрин**ни эгаллаб турибди.

Корхоналар томонидан 2023 йил давомида “Шаффоф қурилиш” орқали ташкил этилган **591,56 млрд сўм**лик **243** **та** тендерларда иштирок этилиб, шундан **141,92** **млрд сўм**лик **65** **та** объектлар Жамиятнинг **8** **та** корхонаси томонидан ютиб олинди *(3-илова)*.

Жамият тизимидаги **28** **та** корхонадан **7** **та**сининг молиявий ҳолатини яхшилаш борасида кўрилган чораларга қарамасдан кўп миқдордаги **166,8 млрд сўм** кредитор қарздорлиги ҳисобига ҳамда уни қоплаш манбаси мавжуд бўлмаганлиги сабабли ("Қоратаў ИБПИБ" МЧЖ, "Ангрен ИБПИБ" МЧЖ, "Трансйўлкурилиш махсус пудрат" МЧЖ, "Кўприк қуриш участкаси" МЧЖ, "Назарбекавтойўл" МЧЖ, "Махсусйўлқурилиш" МЧЖ, "Қашқадарё ЙҚТ" МЧЖ) банкротлик тамойили юритилмоқда.

Бундан ташқари, корхоналар жамиятга берилишидан олдин пайдо бўлган жуда кўп миқдордаги кредиторлар олдидаги қарздорлиги ҳисобига МИБ идоралари томонидан ҳисоб рақамларига таъқиқ қўйилиб, объект учун ажратилган маблағлар корхоналарнинг эски қарздорлигини қоплаш учун олиб қўйилмоқда ҳамда фаолияти тўхтатилиб, мол-мулклари ва техника воситалари сотиб юборилмоқда.

Жамиятнинг 2023 йил бизнес-режасига кўра, жамиятни сақлаш харажатлари учун таркибидаги корхоналардан ажратма ва дивиденд кўринишида жами **8,8** **млрд сўм** даромад олиниши белгиланган бўлиб, амалда **9,14** **млрд сўм** даромад олинган (режага нисбатан **104%**га бажарилди).

Шунингдек, жамият томонидан 2023 йил якунига билан **958,7** **млн сўм** соф фойда олинган (режага нисбатан **101 %**га бажарилди).

Жамиятнинг 2023 йил якуни бўйича самарадорликнинг муҳим кўрсаткичи (KPI) режаси **982,0%**га бажарилди.

Доимий равишда корхоналарни соҳада рақобатбардош корхоналарга айлантириш ҳамда ходимлар малакасини ошириш чоралари кўриб борилмоқда.

**Бошқарув раиси Р.Ерниязов**